**Julius Kain Arimo Pohjanoksa** (s. 9. heinäkuuta 1996 Kaarina) on suomalainen jääkiekkomaalivahti, joka pelaa Puolan pääsarjan KH Torunissa.

Ura
---

Pohjanoksa on Turun Palloseuran kasvatti. Hän voitti kaudella 2013–2014 TPS Akatemiassa B-nuorten Suomi-sarjan mestaruuden. Kauden 2014–2015 päätteeksi Pohjanoksa voitti TPS:ssä A-nuorten Suomenmestaruuden. Hän jäi joukkueen torjuntavastuussa kuitenkin selkeästi Aleksandr Georgijevin varjoon ja siirtyi loppukaudella lainalle Suomi-sarjajoukkue HC Indians Kaarinaan. Pohjanoksa puki kauden aikana TPS:n paidan myös neljään SM-liigaotteluun, mutta hän jäi kuitenkin ilman peliaikaa.

Kauden 2015–2016 edetessä Pohjanoksan vastuu TPS:n A-nuorissa kasvoi, kun Juho Niku siirtyi Pohjois-Amerikkaan ja Aleksandr Georgijev nousi TPS:n SM-liigajoukkueeseen. Hän jakoi varsin tasaisesti joukkueensa torjuntavastuun Karolus Kaarlehdon kanssa. Pohjanoksalla oli koko A-nuorten SM-liigan paras torjuntaprosentti (93,2%) ja päästettyjen maalien keskiarvo (2.19). Hän edusti TPS:ää kauden aikana myös Junior Club World Cupissa, jossa Pohjanoksa puki kahteen otteluun, mutta jäi ilman peliaikaa.

Kaudella 2016–2017 Pohjanoksa nousi TPS:n A-nuorten selkeäksi ykkösmaalivahdiksi. Hänet valittiin A-nuorten SM-liigan syyskuun 2016 kuukauden pelaajaksi. Pohjanoksa valittiin kauden päätteeksi myös sarjan toiseen tähdistökentälliseen. Joulukuussa 2016 TPS lainasi hänet Mestis-joukkue TUTO Hockeyn riveihin, kun joukkue tarvitsi maalivahtiosastolleen paikkaajaa Karolus Kaarlehdon osallistuttua alle 20-vuotiaiden MM-kilpailuihin. Lisäksi TUTO oli purkanut Richard Sabolin sopimuksen. Pohjanoksa pelasi joukkueessa viisi runkosarjaottelua, kunnes hän palasi TPS:n A-nuoriin. Joukkueen kauden päätyttyä Pohjanoksa palasi maaliskuussa TUTOn vahvuuteen. Samalla hän teki joukkueen kanssa kaksi seuraavaa kautta kattavan sopimuksen. Pohjanoksa puki loppukaudella neljään playoff-otteluun ja hän pelasi niistä yhdessä.

Varsinaisella Mestiksen tulokaskaudellaan 2017–2018 Pohjanoksa nousi TUTOn selkeäksi ykkösmaalivahdiksi. Hän pelasi runkosarjassa 34 ottelua ja torjui seitsemän nollapeliä, mikä oli eniten koko sarjassa. Pohjanoksalla oli myös Mestiksen paras torjuntaprosentti (92,3%). Pudotuspeleissä hän pelasi 13 ottelua torjuen yhden nollapelin. Pohjanoksa voitti kauden päätteeksi Mestis-hopeaa. Hänet palkittiin kauden päätteeksi sarjan parhaana maalivahtina Pasi Nurminen -palkinnolla ja valittiin ensimmäiseen tähdistökentälliseen. Pohjanoksa pelasi myös viisi Suomen Cupin ottelua. Turnaus päättyi TUTOn voittoon.

Pohjanoksa valittiin kaudella 2018–2019 Mestiksen marraskuun 2018 kuukauden pelaajaksi. Hänet valittiin myös sarjan sekä marraskuun että joulukuun kuukauden kentälliseen. Pohjanoksa voitti kauden päätteeksi Mestis-pronssia. Hänet palkittiin kauden päätteeksi taas sarjan parhaana maalivahtina Pasi Nurminen -palkinnolla sekä valittiin toiseen tähdistökentälliseen. Helmikuussa 2019 TUTO lainasi Pohjanoksan viikoksi TPS:n SM-liigajoukkueeseen, kun joukkueen maalivahtiosastolta on maajoukkuekomennusten vuoksi sivussa sekä Rasmus Tirronen että Henrik Haukeland. Hän teki näin ollen liigadebyyttinsä 8. helmikuuta 2019 Hämeenlinnan Pallokerhoa vastaan. Pohjanoksa torjui TPS:n 4–2-voittoon päättyneessä ottelussa 20 kertaa. Kari-Pekka Friman valitsi hänet ottelun Alumnien tähtien kakkostähdeksi. Ottelu jäi Pohjanoksalle kauden ainoaksi SM-liigassa.

Kaudeksi 2019–2020 Pohjanoksa teki TPS:n kanssa kaksivuotisen SM-liigasopimuksen. Hän jäi kuitenkin selkeäksi kakkosmaalivahdiksi Rasmus Tirroselle sekä hänen loukkaantumistaan paikanneelle Erik Källgrenille. Pohjanoksa pelasi tulokaskautensa aikana 16 runkosarjaottelua. Hän edusti TPS:ää kauden aikana myös Spengler Cupissa, jossa Pohjanoksa pelasi kaksi ottelua.

Kesäkuussa 2020 Pohjanoksan sopimus TPS:n kanssa purettiin yhteisymmärryksessä ja hän siirtyi kaudeksi 2020–2021 Ruotsin toiseksi korkeimmalle sarjatasolle HockeyAllsvenskan-joukkue HC Vita Hästeniin. Pohjanoksa pelasi suurimman osan joukkueen otteluista. Hän jakoi alkukaudella torjuntavastuuta NHL-lainamaalivahti Adam Wernerin kanssa, mutta joulukuussa 2020 Vita Hästen täydensi maalivahtiosastoaan Christian Engstrandilla. Kaudeksi 2021–2022 Pohjanoksa siirtyi vuoden mittaisella sopimuksella Slovakian Extraligan HK Dukla Michalovceen. Samalla seura vahvisti hankkineensa maalivahtiosastolleen hänelle TPS:stä ja TUTOsta tutun Karolus Kaarlehdon sekä niinikään TUTOn organisaatiossa pelanneen Michal Vojvodan. Duklan urheilutoimenjohtajana toimii kolmikolle TUTOsta tuttu Elmo Aittola. Hän puki vain yhteen Slovakian Cupin otteluun, mutta Pohjanoksa ei pelannut Duklassa lopulta otteluakaan ja hän palasi Suomeen jo lokakuussa 2021. Pohjanoksa ei pelannut lopulta koko kaudella missään.

Marraskuussa 2022 Pohjanoksa palasi loppukauden 2022–2023 kattavalla sopimuksella TUTOn Mestis-joukkueeseen. Lokakuussa 2023 Pohjanoksa palasi kasvattajaseuraansa TPS:ään 4. marraskuuta 2023 ulottuvalla sopimuksella paikkaamaan maalivahtiosaston loukkaantumisia, mutta ei pelannut lopulta yhtäkään ottelua. Hän siirtyi pätkäsopimuksensa päätyttyä Puolan pääsarjan KH Toruniin.

Muuta
-----

Pohjanoksa valmistui ylioppilaaksi Kerttulin lukiosta syksyllä 2015.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2014–2015 | TPS | A-SM | 9 |  |  |  |  | 19 |  | 2.20 | 92,1 | – | – | – | – | – | – | – | – |
|  | HCIK | Suomi-sarja | 4 |  |  |  |  | 19 | 0 | 4.75 | 88,1 | – | – | – | – | – | – | – | – |
| 2015–2016 | TPS | A-SM | 19 |  |  |  |  | 36 |  | 2.19 | 93,2 | – | – | – | – | – | – | – | – |
| 2016–2017 | TPS | A-SM | 36 |  |  |  |  | 73 |  | 2.02 | 92,6 | 1 |  |  |  | 1 | 0 | 1.01 | 95,2 | Kakkostähdistö |
|  | TUTO Hockey | Mestis | 5 |  |  |  | 298 | 11 | 0 | 2.21 | 91,1 | 1 | 0 | 1 | 59 | 2 | 0 | 2.03 | 88,9 |
| 2017–2018 | TUTO Hockey | Mestis | 34 | 13 | 11 | 8 | 1911 | 70 | 7 | 2.06 | 92,3 | 13 | 8 | 4 | 788 | 22 | 1 | 1.69 | 94,5 | Ykköstähdistö |
| 2018–2019 | TUTO Hockey | Mestis | 41 | 18 | 15 | 8 | 2476 | 97 | 2 | 2.37 | 91,9 | 11 | 5 | 6 | 644 | 25 | 1 | 2.27 | 92,2 | Kakkostähdistö |
|  | TPS | SM-liiga | 1 | 1 | 0 | 0 | 60 | 2 | 0 | 2.00 | 90,9 | – | – | – | – | – | – | – | – |
| 2019–2020 | TPS | SM-Liiga | 16 | 3 | 3 | 6 | 735 | 36 | 0 | 2.87 | 89,4 | – | – | – | – | – | – | – | – |
|  | TUTO Hockey | Mestis | 2 | 2 | 0 | 0 | 120 | 4 | 0 | 2.00 | 92,0 | – | – | – | – | – | – | – | – |
| 2020–2021 | HC Vita Hästen | Allsvenskan | 29 | 10 | 18 | 0 | 1660 | 84 | 2 | 3.04 | 89,9 | – | – | – | – | – | – | – | – |
| 2022–2023 | TUTO Hockey | Mestis | 18 | 5 | 9 | 4 | 1 033 | 48 | 1 | 2.79 | 90,9 | 6 | 3 | 2 | 303 | 20 | 0 | 3.97 | 89,3 |
| 2023–2024 | TPS | Liiga | 0 | 0 | 0 | 0 | 0 | 0 | 0 | 0 | 0 | – | – | – | – | – | – | – | – |
|

Lähteet
-------

* Julius Pohjanoksa The Internet Hockey Databasessa (englanniksi)
* Julius Pohjanoksa Eurohockey-sivustolla (englanniksi)
* Julius Pohjanoksa *Elite Prospects*. Everysport Media Group AB.  (englanniksi)

### Viitteet

1. ↑  Kysymyksiä & Vastauksia: Julius Pohjanoksa *tutohockey.fi*.  3.6.2018. TUTO Hockey Oy. Viitattu 5.2.2019.
2. ↑  POHJANOKSA, Julius Kain Arimo *HockeySlovakia.sk*. Slovenský zväz ľadového hokeja. Viitattu 11.11.2022. (slovakiksi)
3. 1 2 3 4 5 6 7 8  Julius Pohjanoksa *Elite Prospects*. Everysport Media Group AB.  (englanniksi)
4. 1 2 3 4 5  Julius Pohjanoksa Eurohockey-sivustolla (englanniksi)
5. ↑  TUTOn maalivahtiosastolla muutoksia - Sabol jättää joukkueen *Jatkoaika.com*.  16.12.2016. Jatkoaika r.y. Viitattu 5.2.2019.
6. ↑  Pohjanoksa palaa TUTOn vahvuuteen - sopimus myös tuleviksi kausiksi *Jatkoaika.com*.  14.3.2017. Jatkoaika r.y. Viitattu 5.2.2019.
7. ↑  TUTOn Julius Pohjanoksa Mestiksen kuukauden pelaaja *mestis.fi*.  3.12.2018. Suomen Jääkiekkoliitto – Finlands Ishockeyförbund ry.  Arkistoitu 30.1.2019. Viitattu 5.2.2019.
8. ↑  Mestiksen marraskuun kentällinen valittu - nämä kuusi pelaajaa vakuuttivat marraskuussa *mestis.fi*.  4.12.2018. Suomen Jääkiekkoliitto – Finlands Ishockeyförbund ry.  Arkistoitu 5.12.2018. Viitattu 5.2.2019.
9. ↑  Mestiksen joulukuun kentällinen valittu - nämä kuusi pelaajaa olivat ilmiliekeissä joulukuussa *mestis.fi*.  3.1.2019. Suomen Jääkiekkoliitto – Finlands Ishockeyförbund ry.  Arkistoitu 4.1.2019. Viitattu 5.2.2019.
10. ↑  Seppä, Lassi: Mestis-kauden palkinnot jakoon − K-Vantaa-hyökkääjä valittiin parhaaksi pelaajaksi *Jatkoaika.com*.  29.4.2019. Jatkoaika r.y. Viitattu 30.4.2019.
11. ↑  Maajoukkuekomennukset vaikuttavat kokoonpanoihin − Kärpille ja TPS:lle apuja Mestiksestä *Jatkoaika.com*.  4.2.2019. Jatkoaika r.y. Viitattu 5.2.2019.
12. ↑  Otteluseuranta *liiga.fi*.  8.2.2019. Jääkiekon SM-liiga Oy. Viitattu 9.2.2019.
13. ↑  TPS:lle kaksi nuorta paluumuuttajaa – Pohjanoksa vahvistaa maalivahtiosastoa *Jatkoaika.com*.  18.4.2019. Jatkoaika r.y. Viitattu 18.4.2019.
14. ↑  Määttä, Tuuli: Pelaaja-arviot 2019−20: Lauri Pajuniemi nousi TPS:n kirkkaimmaksi tähdeksi *Jatkoaika.com*.  24.3.2020. Jatkoaika r.y. Viitattu 9.4.2020.
15. ↑  Maalivahti Julius Pohjanoksa siirtyy Ruotsiin *hc.tps.fi*.  4.6.2020. HC TPS Turku Oy.  Arkistoitu 30.9.2020. Viitattu 4.6.2020.
16. ↑  Seppä, Lassi: Suomalainen maalivahtikaksikko jatkaa uraansa Slovakian pääsarjassa *Jatkoaika.com*.  18.6.2021. Jatkoaika r.y. Viitattu 18.6.2021.
17. ↑  Famózny záskok Škorvánka. Prišiel, vyhral a ide domov *shl.hockeyslovakia.sk*.  18.10.2021. Slovenský zväz ľadového hokeja. Viitattu 11.11.2022. (slovakiksi)
18. ↑  Tallskog, Mika: TUTO vahvistaa joukkuettaan kahdella pelaajalla − Pohjanoksa palaa Kupittaalle *Jatkoaika.com*.  11.11.2022. Jatkoaika r.y. Viitattu 11.11.2022.
19. ↑  TPS:n molemmat kärkivahdit telakalla – paikkaajaksi tuttu nimi *MTV*.  24.10.2023. Viitattu 11.11.2023.
20. ↑  TPS:n pikavahvistus vaihtaa maisemaa! *MSN*.  8.11.2023. Viitattu 11.11.2023.
21. ↑  Lounais-Suomen syksyn ylioppilaat *ts.fi*.  16.11.2015. Turun Sanomat Oy.  Arkistoitu 4.7.2020. Viitattu 4.7.2020.